laion/Wikipedia-Exotic huggingface dataset:
ABC hoiustamismeetod

ABC hoiustamismeetod (ingl.k. ABC stroraging method; ABC storaging) on laonduses kasutatav hoiustamisviis, mille puhul paigutatakse A-rühma laotooted madalamatele riiulikorrustele tööala lähedusse, B-rühma tooted tööalast kaugemale ja kõrgemale ning C-rühma tooted laoriiuli lõppu ja/või kõrgematele riiulikorrustele. Logistikasõnastik. Seilecs. 2021. ISBN 9789916960066.
Hälbiv nõudlus

Hälbiv nõudlus (abnormal demand) on ettevõtte poolt prognoositust nõudlusest oluliselt suurem või väiksem nõudlus. Tegemist võib olla ühekordse hälbega või esimese ilminguga trendist, mida tuleks arvestada järgnevate prognooside tegemisel. Toote nõudlus, mille puhul tegeliku nõudluse erinevus prognoositud nõudlusest ületab ettevõttes kindlaksmääratud, lubatud kõrvalekalde määra (protsendi). Hälbiva nõudluse täheldamisel tuleb selgeks teha, kas tegemist on ühekordse kõrvalekaldega või on hälve regulaarne. Viimasel juhul tuleb seda toote nõudluse edasisel prognoosimisel arvestada. Logistikasõnastik. Seilecs. 2021. ISBN 9789916960066.
Aktsepteeritav kvaliteeditase

Aktsepteeritav kvaliteeditase (ingl.k. acceptable quality level (AQL); assured quality level) on maksimaalne defektide arv või defektiga toodete suhteline määr, mida loetakse pisteliselt valitud toodete inspekteerimisel vastuvõetavaks. Kasutatakse kvaliteedimõõtmisel ja -hindamisel. Logistikasõnastik. Seilecs. 2021. ISBN 9789916960066.
Phenomenal Woman: Four Poems Celebrating Women

"Phenomenal Woman: Four Poems Celebrating Women" on 1995. aastal avaldatud luuleraamat, mille autor on Maya Angelou. Selles on neli luuletust: "Phenomenal Woman", "Still I Rise", "Weekend Glory" ja "Our Grandmothers". Luuleraamatus räägitakse enese aktsepteerimisest ja naiste toetamisest. Luuletustes rõhutatakse enesekindlust ja tõrjutakse ühiskondlikke ilustandardeid. Raamatu keskmes on naise koht maailmas, kuidas temasse suhtutakse ja milline peaks olema tema suhtumine. Raamatus on ka tugevalt rõhutatud tumedanahalise naise rolli maailmas ja jõudu püsida tugevana. Oma luuletustes kirjeldab Maya Angelou ka mustanahaliste positisiooni tõusu Ameerika ühiskonna madalast kihist võrdsete õigusteni. Väga palju on teostes edu sümboleid. Luuletus "Phenomenal Woman" kirjutati 1978. aastal. See räägib tumedanahalisest naisest, kelle seksuaalsust ei defineeri ainult tema välimus. Selle luuletusega üritab autor öelda, et alati ei ole kõik seotud välimusega, vaid pigem enesekindlusega. Luuletus "Still I Rise", mis on kirjutatud 1978. aastal, kirjeldab kõneleja jõudu jääda tugevaks ja seista nende inimeste seas, kellele ta ei meeldi. Selles luuletuses toob ta pidevaks sümboliks naftapuurkaevu, mis väljendab suurt naftarikkust ning seda, et rikas naine on tõusu teel. Luuletuses "Weekend Glory", mis on kirjutatud 1983. aastal, räägib Angelou afroameerika naiste võimest olla tänulikud olenemata olukorrast. Selle luuletuse kaudu püüab ta näidata, et valgete inimeste elustiil on väga pinnapealne ja kunstlik ning ei hinnata olulisi asju elus. Angelou võrdleb selles luuletuses ka oma tõuse ja languseid ning selgitab, et elus on veel võimalik leida õnne ja võib ette tulla ka raskusi. Ta väidab, et igast raskushetkest tuleb leida killuke õnne. Luuletus "Our Grandmothers" on kirjutatud 1994. aastal. See räägib tumedanahalistest naistest ja nende võitlustest. Angelou toob esile mõtte, et kuigi naiste kehad võivad valutada ja murduda, peab nende vaim vastu kõikidele väljakutsetele, millega nad silmitsi seisavad. Mustantifa, G. D., & Nurmaily, E. (2022). Maya Angelou’s Ideas on African-American Women’s Self—Esteem Reflected in Selected Poems. https://jim.teknokrat.ac.id/index.php/linguistics_and_literature/article/download/1588/540. Jayageetha, P., & Jansi Rani, Dr. S. S. (2018). Image of a woman: A feminist reading of Maya Angelou’s Phenomenal Women. https://joell.in/wp-content/uploads/2018/03/383-386-A-FEMINIST-READING-OF-MAYA-ANGELOU%E2%80%99S.pdf
Aktsepteeritava valimi plaan

Aktsepteeritava valimi plaan (ingl.k.acceptable sampling plan) on kvaliteedijuhtimise protseduur, millega määratakse kindlaks kontrollitavate toodete valimi suurus ja defektide lubatav hulk, mille juures tootepartii loetakse kvaliteetseks. Aktsepteeritav valim (ingl.k.acceptance sampling) on statistilise kvaliteedikontrolli meetod, mille puhul kontrollitakse tootepartiist ainult teatud valimit, mitte kõiki tooteid. Logistikasõnastik. Seilecs. 2021. ISBN 9789916960066.
Aruandekohustus

Aruandekohustus (ingl.k. accountability) on üksikisikust töötaja või töötajate grupi vastutus sisendite kasutamise, tegevuste korraldamise ja väljundite ehk tulemuste eest. Keskastme- ja tippjuhid on vastutavad oma alluvate tegevuste ja tulemuste eest, ehkki nad ise tegevustes ei osale. Logistikasõnastik. Seilecs. 2021. ISBN 9789916960066.
Aktiiv- ja reservkoha meetod

Aktiiv- ja reservkoha meetod (ingl.k. active and reserve slot method) on laonduses hoiustamismeetod, mille puhul hoiustatakse tükikaubalaos aktiivkohtadel esimesel ja teisel riiulikorrusel tooteid, mille väljastamissagedus on suur. Täidetud kaubaalused paiknevad reservkohtadel nendest kõrgemal. Kui aktiivkohal olevad tooted lõpevad, tõstetakse reservkohalt alla täidetud kaubaalus ja paigutatakse aktiivkohale. Aktiiv- ja reservkoha meetod võimaldab muuta komplekteerimist tõhusamaks. Peenkauba- ja kaubaaluste riiulite samaaegsel kasutamisel toodete hoiustamisel võivad olla aktiivkohtadeks kõik hoiukohad peenkaubariiulil ja reservkohtadeks hoiukohad kaubaaluste riiulil. Logistikasõnastik. Seilecs. 2021. ISBN 9789916960066.
Aktiivtsoon

Aktiivtsoon (ingl.k. active zone) on käepäraste hoiukohtade piirkond laoriiulil. Kaubaaluste riiulil on aktiivtsooniks enamasti esimesel ja teisel riiulikorrusel paiknevad hoiukohad. Logistikasõnastik. Seilecs. 2021. ISBN 9789916960066.
Toiming (äritegevuses)

Toiming, ka tegevus (ingl.k. activity) on äriprotsessi kontekstis inimese, seadme, tehnoloogia vms poolt sooritatav töö või toiming, millel on üldjuhul teatud ülesanne, eesmärk või muu kasulik väljund. Äriprotsessid koosnevad üldjuhul omavahel seotud tegevuste jadast. Logistikasõnastik. Seilecs. 2021. ISBN 9789916960066.
Tegevuste analüüs

Tegevuste analüüs (ingl.k. activity analysis) on tegevuste tuvastamise ja uurimise protsess mõistmaks täpselt tegevuste sisu ja dokumenteerimaks tegevuste karakteristikuid. Tegevuste analüüsimise meetoditena võidakse kasutada vaatlust, intervjuud, küsimustele vastamist jms. Logistikasõnastik. Seilecs. 2021. ISBN 9789916960066.
Tegevuspõhine juhtimine

Tegevuspõhine juhtimine (ingl. k. activity-based management;ABM) on juhtimismeetod, mille puhul kasutatakse juhtimisotsuste tegemisel tegevuspõhise kuluarvestuse informatsiooni ning toimingute erinevaid tegevusnäitajaid. Hõlmab põhiliste toimingute, põhilisteks toiminguteks vajalike ressursside ja nende mahtude tuvastamist, ressursside ja nende mahtude seostamist toimingute tulemustega (väljundiga), mõõtmist, hindamist ja otsustamist. Tuvastatakse, kas toimingud on majanduslikult põhjendatud ja väärtust lisavad ning kas toimingud tuleb ümber korraldada saavutamaks efektiivsust, kas toimingute hulka vähendada või tuleks toimingutest hoopiski loobuda. Logistikasõnastik. Seilecs. 2021. ISBN 9789916960066.
Tegevuste sõnastik

Tegevuste sõnastik (ingl.k. activity dictionary) on organisatsioonis teostatavate toimingute loetelu ja kirjeldused standardiseeritud kujul. Tegevuste sõnastik võib sisaldada infot tegevuste kirjelduste, äriprotsesside, funktsioonide, ülesannete, sisendite, väljundite, tarnijate, klientide, mõõdikute, kulujuhtide jms kohta, mis kirjeldavad tegevusi või nendega seotud informatsiooni. Logistikasõnastik. Seilecs. 2021. ISBN 9789916960066.
Tegevuspõhine eelarvestamine

Tegevuspõhine eelarvestamine (ingl.k. activity–based budgeting; ABB)   on eelarvestamise meetod, kus organisatsiooni strateegilistest eesmärkidest lähtuvalt määratakse kindlaks ja eelarvestatakse eelarveperioodil vajalike väljundite (kulukandjate) kogus ning seejärel nende väljundite saavutamiseks vajalike tegevuste ja ressursside kogus ning selleks vajalikud kulutused. Logistikasõnastik. Seilecs. 2021. ISBN 9789916960066.
Tegelik nõudlus

Tegelik nõudlus (inglise keeles actual demand) on edasimüüjate/tarbijate või tootmise avatud tellimustel põhinev nõudlus. Väljastustellimus on tehtud, kuid seni täitmata, mistõttu on tooted arvutisüsteemis klientide jaoks broneeritud. Tegelikku nõudlust arvestatakse osana varem prognoositud teatud perioodi nõudlusest. Logistikasõnastik. Seilecs. 2021. ISBN 9789916960066.
Kaubaaluste riiulisüsteem

Kaubaaluste riiulisüsteem (inglise keeles adjustable pallet racking (APR); pallet rack) on kaubaaluse või peenkauba tarvis mõeldud konventsionaalne riiulisüsteem, mille sügavust, hoiukohtade kõrgust ja elementide kandevõimet saab kasutamise käigus oluliselt muuta. Muutmine on võimalik riiulisüsteemi elementide ümberpaigutamisel ja elementide (nt horisontaaltalad) väljavahetamisel. Kaubaaluste riiulisüsteem on kaubaaluste hoiustamiseks kasutatav mitmekorruseline terasest, riiuliposti raamidest ja horisontaaltaladest (riiuliõrtest) koosnev sõrestik, mille pikkus, kõrgus ja riiulipostide vahe on kohandatav (tellitav või muudetav) vastavalt vajadusele. Toodetakse riiulikonstruktsioone EUR1 ja EUR3 tüüpi kaubaaluste hoiustamiseks erinevate vertikaalpostide kõrgustega, postidevaheliste horisontaaltalade pikkustega ja riiulipostide ning horisontaaltalade kandejõududega. Logistikasõnastik. Seilecs. 2021. ISBN 9789916960066.
Öölapsed

"Öölapsed" on 2021. aasta juulis esilinastunud Eesti mängufilm. Filmi keskmes on kolm õde, kes on kõik jõudnud oma elu erinevatesse etappidesse. Äsja gümnaasiumi lõpetanud Liis avastab, et planeeritud tulevik poiss-sõbraga ei olegi nii kindel. Vanem õde Karin on esimesena kodunt lahkunud ja püüab oma täiskasvanuelus toime tulla tänapäeva seksistliku ärikeskkonnaga. Õdedest noorim, sõjakas teismeline Jane ei anna järgi peoloomast sõbranna survele olla keegi, kes ta tegelikult ei ole. Ühe saatusliku öö jooksul jõuavad õed läbi elada kõikvõimalikke jaburaid olukordi, kus paljastuvad saladused ja tunded, mida ükski õdedest endale varem tunnistada pole tahtnud. Filmi tehti ligi 20 võttekohas Tallinnas. Taustanäitlejateks oli ligi sada vabatahtlikku noort. Liis – Grete Konksi Jane – Alice Siil Karin – Piret Krumm Pamela – Jaune Kimmel Markus – Mart Müürisepp Kate – Amanda Hermiine Künnapas Anton – Alo Kõrve Maria – Liis Lemsalu Robert – Kristjan Lüüs Liisi ema – Laine Mägi Liisi isa – Peeter Oja politseinik – Juss Haasma politseinik – Ott Lepland Kate'i peika – Lauri Pedaja ja teised. 6.07.2021, ametlik esilinastus, Coca-Cola Plaza, Tallinn 9.07.2021, kinodes üle Eesti Avanädalavahetusel oli kinodes 4838 vaatajat Esimese kuu jooksul 19 492 vaatajat 2021. aastal oli kokku 22 339 kinokülastajat Auhind, EFTA - Eesti filmi- ja teleauhinnad, 2022, Parim naisnäitleja: Alice Siil; Parim meesnäitleja: Peeter Oja; parim filmistsenarist: Ewert Kivi ja Mart Raun Nominatsioon, EFTA - Eesti filmi- ja teleauhinnad, 2022, Mängufilmi kategoorias; Režissööri kategoorias; Meesnäitleja kategoorias - Alo Kõrve; kostüümikunstniku kategoorias - Gerly Tinn Osalemine, Nordic Film Days filmifestival Lübeck (Saksamaa), 2021; Laste- ja noorteprogramm Priit Pääsuke: öösel on alati põnevam filmi teha. Postimees. Kultuur. 12. juuli 2021. Öölapsed, esilinastused. Eesti filmi andmebaas, vaadatud 12.04.2024. Öölapsed, festivalid ja auhinnad. Eesti filmi andmebaas, vaadatud 12.04.2024. Eesti filmid Lübecki filmifestivalil. Eesti Filmi Instituut. 4. november 2021. Öölapsed. Videoklipp. Öölapsed. IMDb. Ralf Sauter. Priit Pääsuke: öösel on alati põnevam filmi teha. kultuur.postimees.ee, 12. juuli 2021. Mona Lii Konnapere. Ameerika klišeed eesti filmis?. Laupäevaleht LP, 7. juuli 2021. Kaspar Viilup. Öölapsed üritab püüda sinilindu. kultuur.err.ee, 8. juuli 2021.
Optimaalne planeerimine ja ajastamine

Optimaalne planeerimine ja ajastamine, ka kalenderplaneerimine (ingl.k. advanced planning and scheduling; APS) on tootmise juhtimise protsess, mille puhul on materjalide ja komponentide varud optimaalsed vastamaks nõudlust rahuldavale tootmisele.  See on ka osa tarneahela planeerimisest, mis kirjeldab tüüpiliselt planeerimist ja toimingute ajastamist tootmises. Logistikasõnastik. Seilecs. 2021. ISBN 9789916960066.
Aviis

Aviis, ka teatis (ingl.k. advice note) on dokument, millega edastatakse teavet (enamasti elektroonselt) saadetises sisalduvate kaupade (toodete), saadetise saatja ja saaja kohta. Logistikasõnastik. Seilecs. 2021. ISBN 9789916960066.
Csanádpalota

Csanádpalota on linn Ungaris Csongrád-Csanádi komitaadis Makó kreisis. Csanádpalota asub Rumeenia piirist kahe kilomeetri kaugusel, kreisikeskusest Makóst ligikaudu 19 km ja komitaadikeskusest Szegedist umbes 45 km idas. Küla on esmamainitud 1421. aastal (Palota). Türgi ikke ajal hävis küla mitu korda. Tühjaksjäänud küla asustasid uuesti slovakid ja hiljem ungarlased. Külasse ehitati kirik 1768. aastal. Raudteeühenduse sai Csanádpalota 1884. aastal. Linnaõigused sai Csanádpalota 2009. aastal. Detailed Gazetteer of Hungary, vaadatud 23.09.2024. Település története Csanádpalota. Vaadatud 12. aprillil 2024 Kronológia Várossá nyilvánítás. Vaadatud 12. aprillil 2024
Seljajärv

Seljajärv on järv Pandivere kõrgustiku kagupiiril looduskaunis kohas Piibe maanteest 0,5 km kaugusel Vägeva lähedal Koluvere külas. Järves leiub haugi, särge ja järvekarpi. Jõevähki leidus järves aastani 2009, mil järves levis vähikatk. Järv on tekkinud Rakvere – Väike-Maarja – Vägeva maantee ümberehituse tulemusel. Edru Kaanjärv Seljajärv keskkonnaportaalis, vaadatud 30.07.2018. Selja järv jäi talvel ummuksisse. Virumaa Teataja 7. mai 2009. Tegevuskava jõevähi varude kaitseks, taastamiseks ja kasutamiseks 2009. Aruanne keskkonnaministeeriumile. Eesti Maaülikool, vaadatud 30.07.2018.
Müügijärgne teenindus

Müügijärgne teenindus (ingl. k. after-sales service; customer support; product support) hõlmab pärast toodete tarnimist kliendile pakutavad teenuseid. Tüüpilisteks teenusteks on hooldus, remont ja sidekanalite kaudu pakutav nõustamine. Tegemist on klienditeeninduse valdkonnaga, mis tegeleb müüdud toodete tehnilise teenindamise ja lisateenuste pakkumisega pärast toodete kohaletoimetamist. Müügijärgne teenindamine võib hõlmata toote paigaldamist, kasutajate väljaõpetamist, kliendi varustamist kasutusjuhendiga, toodete hoolduse ja remondi korraldamist või varuosade tarnimist, toote asendamist, samuti ka kliendi nõustamist telefoni teel või interneti kaudu.   Logistikasõnastik. Seilecs. 2021. ISBN 9789916960066.
Varude koondhaldamine

Varude koondhaldamine (inglise keeles aggregate inventory management) on tooterühmade käsitlemine ühtse varuna, mis on vajalik varude haldamise põhimõtete väljatöötamiseks, tulemuslikkuse põhinäitajate juurutamiseks, eesmärkide püstitamiseks ja aruandluseks. Varude koondhaldamine võimaldab kindlaks määrata ettevõtte koguvarude soovitusliku suuruse (suurusjärgu) ning sellest tulenevalt töötada välja ja rakendada selliseid varude juhtimise ja jälgimise põhimõtteid, mis tagaksid, et kõik varude haldamise alltegevused oleksid suunatud püstitatud eesmärkide saavutamisele. Logistikasõnastik. Seilecs. 2021. ISBN 9789916960066.
Koondplaan

Koondplaan (ingl.k. aggregate plan) on 2-18 kalendrikuud ettevaatav tootmisplaan, mis annab juhtidele eelnevalt informatsiooni, milliseid materjale, mil määral ja millal on vaja tellida (osta) ning milliseid muid ressursse vajatakse tootmisplaani täitmiseks. Seejuures peetakse silmas, organisatsiooni kõikide toimingute kogukulu sel perioodil oleks minimaalne. Logistikasõnastik. Seilecs. 2021. ISBN 9789916960066.
Agiilne tootmine

Agiilne tootmine (ingl.k. agile manufacturing) hõlmab meetodeid, instrumente, tehnoloogiaid ja algatusi, mis võimaldavad tehasel või ettevõttel olla ettearvamatult muutuvas ärikeskkonnas edukas. Agiilne tootmine võimaldab rahuldada klientide vajadusi operatiivselt, rekonfigureerides kiiresti tootmisoperatsioone ja moodustades vajaduse korral uusi strateegilisi alliansse. Lisaks sellele, et see võimaldab ettevõttel saavutada kiire klienditellimuste täitmise, tähendab see ka võimekust tegevusi ja koostöösuhteid kiiresti ümber korraldada, et reageerida ootamatutele turumuutustele. Logistikasõnastik. Seilecs. 2021. ISBN 9789916960066.
Agiilne tarneahel

Agiilne tarneahel (ingl.k. agile supply chain) on tarneahela liik, millele on omased paindlikkus ja võime kiiresti reageerida pidevalt muutuvale nõudlusele. Toote madala müügihinna asemel keskendub nobe tarneahel eelkõige klienditeenindusele, tarnevõime tagamisele ja lühikesele täitmisajale. Logistikasõnastik. Seilecs. 2021. ISBN 9789916960066.
Agiilsus

Agiilsus (ingl.k. agility) on võimekus kohanduda kiiresti ja kuluefektiivselt  muutustega turul ilma, et see mõjutaks märkimisväärselt toodete kvaliteeti ja töökindlust või osutatavate teenuste teenindustaset ja järjepidevust. See on ühtlasi tarneahela võime vastata välistele mõjuritele ja turumuutustele säilitamaks ja/või suurendamaks ettevõtte või tarneahela konkurentsieelist. Logistikasõnastik. Seilecs. 2021. ISBN 9789916960066.
The Little Friend

"The Little Friend" (eesti keeles "Väikene sõber") on Donna Tartti 2002. aastal ilmunud romaan. Nagu tema esimene raamat "Salajane ajalugu", algab "The Little Friend" samuti surmaga. Harriet leiab oma venna aiast ülespooduna, kuid ta ei usu, et ta vend sooritas enesetapu. Ligi kümme aastat hiljem otsustab ta mõrva uurima hakata. Tartt ei ole enda sõnul huvitatud niiväga mõrvast, kuivõrd sellega kaasnevast süütundest ja kurjusest läbi aegade. Raamat on saanud kahetist kriitikat: mõnede arust on lugu sama hästi kirjutatud nagu "Salajane ajalugu", kuid teised leiavad, et "The Little Friend" on igav ega ole nii kaasahaarav kui Tartti esimene raamat. Ybarra, Michael J. (8. detsember 2002). "Famous and yet unknown". Los Angeles Times (Ameerika inglise). Vaadatud 28. märtsil 2024.
Ohakalind (romaan)

"Ohakalind" on Donna Tartti kolmas ja seni viimane romaan, mis avaldati 2013. aastal. Raamatu kaanel on 1645. aastal valminud maal, mis kannab romaaniga sama nime. Maali autor on hollandi kunstnik Carel Fabritius. Esikaanel pesitsev maal on loo tegevustikus ka sündmuste käivitaja. Nimelt varastab peategelane Theo raamatu alguses toimuva terrorirünnaku käigus maali ning kannab seda endaga elu jooksul kaasas. Romaan uurib traumat ja mälu, lugejate sõnul ka kunsti võimu meditatsioonis. Raamatu põhjal tehti 2019. aastal film, mis kannab sama nime. Aastal 2014 võitis „Ohakalind” Pulitzeri kirjandusauhinna. Kuiper, Kathleen. 2023. Donna Tartt. Saadaval https://www.britannica.com/biography/Donna-Tartt, vaadatud 28. märtsil 2024. Tartt, Donna. 2015. Ohakalind. Tõlk. Bibi Raid. Tallinn: Pegasus (Originaalteos avaldati 2013).
Haapsalu laht

Haapsalu laht asub Lääne-Eestis Lääne maakonnas Haapsalu linna juures. Lahe vastaskaldal on Noarootsi poolsaar. Haapsalu laht on liigendatud ja koosneb mitmest siselahest ning nendevahelistest väinadest. Lahtedest on tuntumad Haapsalu linnaga külgnevad Tagalaht, Suur viik ja Eeslaht. Teised lahed: Tahu laht, Nodaski laht, Saunja laht, Ninaauk, Nodaski laht, Klippa lõuk, Riimi meri ja Saaremõisa laht (käsitletakse ka rannajärvena). Väinad laheosade vahel: Rokkasilm, Kropi silm, Killaste silm. Tähtsamad poolsaared lahes on Võnnu poolsaar ja Klippa saar (Noarootsi poolsaare osad) ning Bürgermeistri holm ja Krimmi holm (Haapsalu linnas). Haapsalu lahes on ka mitmed saared, laiud, rahud. Haapsalu lahe seisundit hinnatakse halvaks, eriti Tagalahes. Haapsalu laht tõsteti Eesti keskkonnaprobleemina esile näiteks 2015. aasta Euroopa keskkonnaaruandes. "Aruanne: Eesti keskkonna murelaps on rannikuvesi" Ilmajaam.ee, 12.03.2015
Lõppnõudlus

Lõppnõudlus (ingl.k. all-time requirement) on ühe tooteartikli kogu prognoositav (viimane) nõudlus. Kasutatakse toodete puhul, mis on jõudnud oma elutsükli viimasesse faasi, kus tootmine ühel hetkel lõpetatakse. Logistikasõnastik. Seilecs. 2021. ISBN 9789916960066.
Maximilian Anton Karl Baillet de Latour

Maximilian Anton Karl Baillet de Latour (14. detsember 1737 – 22. juuli 1806) oli Baillet' aadlisuguvõsast pärit Austria väejuht ja krahv, kes osales Prantsuse revolutsioonisõdades. Maximilian Anton Karl Baillet de Latour sündis 14. detsembril 1737 Virtonis oma suguvõsale kuuluvas lossis. Tema nooremast vennast Ludwig Wilhelm Anton Baillet de Latour-Merlemontist sai ka hilisem ohvitser. Latour osales seitsmeaastases sõjas, mille ajal ülendati ta kapteniks. 1767. aastal ülendati ta majoriks ning kaks aastat hiljem ooberstleitnandiks. 1772. aastal ülendati ta ooberstiks, lisaks sai ta rügemendiülemaks. 1782. aastal ülendati ta kindralmajoriks ning viis aastat hiljem viidi ta üle Madalmaadesse, kus ta aitas kohalikku mässu maha suruda. Oma teenete eest ülendas keiser Joseph II Latouri feldmarssal-leitnandi auastmeni, ta sai ka d'Urseli tragunirügemendi inhaberiks. Keiser Leopold II autasustas Latouri Maria Theresia militaarordeni rüütliristiga. 1794. aastal osales ta sõjategevuses Prantsusmaa vastu. Samal aastal autasustas keiser Franz II teda Maria Theresia militaarordeni komandöriristiga. Sõjategevuse ajal hävis ka tema sünniloss. 1795. aastal võitles ta edukalt Jean-Charles Pichegru armee vastu. Detsembris autasustati teda Maria Theresia militaarordeni suurristiga. 1796. aasta sõjakäigu ajal allus Latour ertshertsog Karli juhatusele. Ta juhatas Lõuna-Saksamaal 50 000-mehelist armeed. Rastatti ja Biberachi all kaotas Latour kahes lahingus Jean Victor Marie Moreaule. Aasta lõpus juhatas ta Kehli piiramist. 1798. aastal määrati ta Moraavia ja Sileesia kindralkuberneriks. 18. märtsil 1805 määrati Latour Hofkriegsrati (Keiserlik Sõjanõukogu) presidendiks. Maximilian Anton Karl Baillet de Latour suri 22. juulil 1806. Ta on maetud Viini keskkalmistule. "Baillet de Latour, Maximilian Anton Karl Graf". Vaadatud 12.04.2024. Lk 124 (Biographisches Lexikon des Kaiserthums Oesterreich) Lk 15-16 (Allgemeine Deutsche Biographie) Lk 57 (Rothenberg, 2007) Lk 103 (Rothenberg, 2007) Rothenberg, Gunther E. Napoleon's Great Adversary - Archduke Charles and the Austrian army 1792–1814. 2007. Schinzl, Adolf. Latour, Maximilian Graf Baillet de. Allgemeine Deutsche Biographie. Kd. 18. 1883. Wurzbach, Constantin von. Baillet von Latour, Maximilian Graf. Biographisches Lexikon des Kaiserthums Oesterreich. Kd. 1. 1856.
Lõpptellimus

Lõpptellimus (ingl.k. all-time order) on tooteartikli viimane tellimus, kui toode on jõudnud oma elutsükli  lõpufaasi, kui selle tootmine ühel hetkel lõpetatakse. Tellimus peaks olema piisavalt suur rahuldamaks etteaimatavat nõudlust allesjäänud perioodil. Logistikasõnastik. Seilecs. 2021. ISBN 9789916960066.
Lõppvaru

Lõppvaru (ingl.k. all-time stock) on tooteartikli varu, mis saadakse oma elutsükli lõpufaasis oleva tooteartikli läbimüügi prognoosimisel ja mis peaks katma kogu nõudluse pärast viimase tarnitava koguse kättesaamist. Lõppvaru suuruse prognoosimine on vastutusrikas tegevus, kuna ülemäära suur varu võib tekitada mittelikviidse varu, liialt väike varu aga defitsiidi tekkimise. Logistikasõnastik. Seilecs. 2021. ISBN 9789916960066.
Ameerika tootmissüsteem

Ameerika tootmissüsteem (ingl.k. American system of manufacturing) on kogum tootmismeetodeid, mis arendati välja peamiselt 19. sajandil USA-s ning mille puhul keskenduti toote koosteosade vahetatavusele ja mehhaniseerimise arendamisele, samuti tööjõu kasutamise tõhususe suurendamisele. Logistikasõnastik. Seilecs. 2021. ISBN 9789916960066.
Analüütik

Analüütik (ingl.k. analyst) on professionaal, kes omab oskusi kasutada kvalitatiivseid ja kvantitatiivseid meetodeid andmete mõistmiseks, seletamiseks ja tõlgendamiseks. Logistikasõnastik. Seilecs. 2021. ISBN 9789916960066.
Eeldatava hilinemise raport

Eeldatava hilinemise raport (ingl.k. anticipated delay report) on hanke- ja tootmistöötajate poolt tehtav ettekanne (teatis) ettevõtte juhtkonnale informeerimaks juhtkonna liikmeid tellimustest, mida pole tõenäoliselt võimalik õigeaegselt täita.   Logistikasõnastik. Seilecs. 2021. ISBN 9789916960066.